CELEX: 62011CA0037
Language: bg
Date: 2012-10-18 00:00:00
Title: Дело C-37/11: Решение на Съда (първи състав) от 18 октомври 2012 г. — Европейска комисия/Чешка република (Неизпълнение на задължения от държава членка — Допустимост — Регламент № 1234/2007 — Член 115 — Приложение XV — Точка I, параграф 2 — Допълнение към приложение XV — Част A — Търговски наименования „масло“ и „млечна паста за намазване“ — Търговско наименование „pomazánkové máslo“ (масло за мазане) — Списък с дерогации)

8.12.2012   
            
            
               BG
            
            
               Официален вестник на Европейския съюз
            
            
               C 379/6
            
         Решение на Съда (първи състав) от 18 октомври 2012 г. — Европейска комисия/Чешка република
   (Дело C-37/11) (1)
   
   (Неизпълнение на задължения от държава членка - Допустимост - Регламент № 1234/2007 - Член 115 - Приложение XV - Точка I, параграф 2 - Допълнение към приложение XV - Част A - Търговски наименования „масло“ и „млечна паста за намазване“ - Търговско наименование „pomazánkové máslo“ (масло за мазане) - Списък с дерогации)
   2012/C 379/10
   Език на производството: чешки
   
      Страни
   
   
      Ищец: Европейска комисия (представители: Z. Malůšková и H. Tserepa-Lacombe)
   
      Ответник: Чешка република (представители: M. Smolek, T. Müller и J. Očková)
   
      Предмет
   
   Неизпълнение на задължения от държава членка — Нарушение на член 115 от Регламент (ЕО) № 1234/2007 на Съвета от 22 октомври 2007 година за установяване на обща организация на селскостопанските пазари и относно специфични разпоредби за някои земеделски продукти (ОВ L 299, стр. 1), във връзка с точка I, параграф 2 от приложение XV към този регламент, както и с част А от допълнението към това приложение — Правна уредба на държава членка, която допуска разпространяване на пазара под търговско наименование „Pomazánkové máslo“ (масло за намазване) на продукт, който отговаря на търговското наименование „млечна паста за намазване“
   
      Диспозитив
   
   
               1.
            
            
               Като е разрешила продажбата на pomazánkové máslo (масло за мазане) под наименованието „máslo“ (масло), макар съдържанието в този продукт на млечни мазнини да е по-малко от 80 %, а съдържанието на вода и на сухо вещество, не мазнини, да е съответно не по-малко от 16 % и от 2 %, Чешката република не е изпълнила задълженията си по член 115 от Регламент (ЕО) № 1234/2007 на Съвета от 22 октомври 2007 година за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) във връзка с точка I, параграф 2, първа и втора алинея от приложение XV към посочения регламент, както и по част A, точки 1 и 4 от допълнението към това приложение.
            
         
               2.
            
            
               Осъжда Чешката република да заплати съдебните разноски.
            
         
      (1)  ОВ C 80, 12.3.2011 г.